**OTSUS**

Melliste 3. detsember 2024 nr EELNÕU

## **Punga tee T1 katastriüksuse, Punga tee T2 katastriüksuse, Punga tee katastriüksuse ja Kurepalu paisjärv katastriüksuse koormamine isikliku kasutusõigusega Elektrilevi OÜ kasuks**

Haaslava külas asuvate Punga tee T1 katastriüksuse, Punga tee T2, Punga tee ja Kurepalu paisjärve katastriüksuse omanikuks on Kastre vald. Lähtudes koostatud tööprojektist nr LC1817, „Punga tee kinnistute liitumised, Haaslava küla, Kastre vald, Tartu maakond“ taotleb Elektrilevi OÜ volitatud esindaja Krista Ahman, Kastre Vallavalitsuselt, kui kinnistu omanikult, isikliku kasutusõiguse seadmist tehnorajatiste püstitamiseks. Kasutusõigust soovitakse seada Punga tee T1 katastriüksusele (katastritunnus 29101:001:1597) maakaabelliinile ja liitumiskilbile, mille servituudi ala on 13 m2, Punga tee T2 katastriüksusele (katastritunnus 29101:001:1598) maakaabelliinile, jaotus-ja liitumiskilbile, mille servituudi ala on 117 m2, Punga tee katastriüksusele (katastritunnus 29101:001:1599) maakaabelliinile, mille servituudi ala on 12 m2 ja Kurepalu paisjärv katastriüksusele (katastritunnus 18501:001:1287) maakaabelliinile, mille servituudi ala on 102 m2.

Lähtudes kohaliku omavalitsuse korralduse seaduse§ 22 lõike 1 punkti 61, asjaõigusseaduse1 § 158, § 172, § 225, § 226, § 228, asjaõigusseaduse rakendamise seaduse § 152, Kastre Vallavolikogu 23.01.2018.a määruse nr 15 „Kastre valla vallavara valitsemise kord“ ja kooskõla Elektrilevi OÜ volitatud esindaja 31.10.2024 taotlusega nr JV-MAA-1/5881 (registreeritud 01.11.2024. a, kiri nr [4-11/1397](https://atp.amphora.ee/kastrevv/index.aspx?itm=362275)), Kastre Vallavolikogu

**o t s u s t a b:**

1. Seada isiklik kasutusõigus Elektrilevi OÜ (registrikood 11050857, aadressiga Harju maakond, Tallinn, Kesklinna linnaosa, Veskiposti tn 2, 10138) kasuks punktis 2 nimetatud tingimustel järgmisele Kastre valla omandis olevatele kinnistutele ja määrata isikliku kasutusõigusega koormatavad alad vastavalt otsuse lisaks olevatel plaanidel tähistatule alljärgnevalt:
   1. koormata tähtajatult Kastre vallale kuuluv Haaslava külas asuv Punga tee T1 katastriüksus (katastritunnus 29101:001:1597, pindala 420,0 m2, maakasutuse sihtotstarve transpordimaa 100%, Tartu Maakohtu kinnistusosakonna kinnistusregistri registriosa nr 21138450, PARI ruumiandmete tunnusele nr 463303 registreeritud ruumikuju), kasutusõiguse alaga 13 m² vastavalt lisatud koormatava ala plaanile (lisa);
   2. koormata tähtajatult Kastre vallale kuuluv Haaslava külas asuv Punga tee T2 katastriüksus (katastritunnus 29101:001:1598, pindala 454,0 m2, maakasutuse sihtotstarve transpordimaa 100%, Tartu Maakohtu kinnistusosakonna kinnistusregistri registriosa nr 21138450, PARI ruumiandmete tunnusele nr 463305 registreeritud ruumikuju), kasutusõiguse alaga 117 m² vastavalt lisatud koormatava ala plaanile (lisa);
   3. koormata tähtajatult Kastre vallale kuuluv Haaslava külas asuv Punga tee katastriüksus (katastritunnus 29101:001:1599, pindala 1225,0 m2, maakasutuse sihtotstarve transpordimaa 100%, Tartu Maakohtu kinnistusosakonna kinnistusregistri registriosa nr 21138450, PARI ruumiandmete tunnusele nr 463306 registreeritud ruumikuju), kasutusõiguse alaga 12 m² vastavalt lisatud koormatava ala plaanile (lisa);
   4. koormata tähtajatult Kastre vallale kuuluv Haaslava külas asuv Kurepalu paisjärv katastriüksus (katastritunnus katastritunnus 29101:001:1599, pindala 1225,0 m2, maakasutuse sihtotstarve transpordimaa 100%, Tartu Maakohtu kinnistusosakonna kinnistusregistri registriosa nr 21138450, PARI ruumiandmete tunnusele nr 463306 registreeritud ruumikuju), kasutusõiguse alaga 102 m² vastavalt lisatud koormatava ala plaanile (lisa);
2. Määrata isikliku kasutusõiguse seadmise tingimused alljärgnevalt:
   1. isikliku kasutusõiguse esemeks otsuse punktis 1.1 nimetatud katastriüksusel on maakaabelliin ja liitumiskilp (edaspidi nimetatud „tehnorajatis”), punktis 1.2 nimetatud katastriüksusel on maakaabelliin, jaotus-ja liitumiskilp (edaspidi nimetatud „tehnorajatis”), punktis 1.3 nimetatud katastriüksusel on maakaabelliin (edaspidi nimetatud „tehnorajatis”) ja punktis 1.4 nimetatud katastriüksusel on maakaabelliin (edaspidi nimetatud „tehnorajatis”);
   2. isiklik kasutusõigus punktides 1.1 nimetatud katastriüksusel paiknevale maakaabelliinile ja liitumiskilbile, 1.2 nimetatud katastriüksusel paiknevale maakaabelliinile, jaotus- ja liitumiskilbile, 1.3 nimetatud katastriüksusel paiknevale maakaabelliinile ja 1.4 nimetatud katastriüksusel paiknevale maakaabelliinile seatakse Elektrilevi OÜ (edaspidi nimetatud „õigustatud isik”) kasuks;
   3. isikliku kasutusõiguse tasu ja suurus ja selle maksmine määratakse õigusaktidega kehtestatud tingimustel ja korras;
   4. õigustatud isikul on õigus vastavalt lisatud talumiskohustuse ala plaanidele tehnorajatiste kasutamiseks, remontimiseks ja hooldamiseks ning nõuda tehnorajatise kaitsevööndi ulatuses kasutuspiirangute järgimist vastavalt õigusaktides sätestatule;
   5. isiklik kasutusõigus on üleantav. Kinnistu omanik ja õigustatud isik tagavad lepingu esemete võõrandamise korral kõigi käesolevast lepingust tulenevate omanike õiguste ja kohustuste ülevõtmise isiku poolt, kellele lepingu esemed võõrandatakse ning isiklike kasutusõiguste võõrandamise korral kõigi käesolevast lepingust tulenevate õigustatud isiku õiguste ja kohustuste ülevõtmise isiku poolt, kellele isiklik kasutusõigus võõrandatakse;
   6. õigustatud isikul on õigus kasutada lepingu eseme asukohajärgset kinnistut isiklikust kasutusõigusest tulenevate õiguste teostamiseks kasutusõiguse alal, mille laius maakaabelliini puhul on 1 meetri kaugusel paiknevad mõttelised vertikaaltasandid. Jaotus- ja liitumiskilbi kaitsevöönd on 2 meetrit rajatisest kummalegi poole tehnorajatise liiniteljest.
   7. Kohustada õigustatud isikut:
      1. teavitama kinnistu omanikku tehnorajatise maadel tehtavatest plaanilistest hooldus- ja remonttöödest vähemalt kolm päeva enne tööde alustamist. Avariiremondi korral võib õigustatud isik vajaduse korral alustada vajalike töödega viivitamata, teavitades sellest kinnistu omanikku. Avariiks loetakse isikliku kasutusõiguse eseme ootamatut või juhuslikku purunemist, tehnovõrkude seiskumist või muud riket;
      2. iga liiki hooldus- ja remonditööde lõpetamisel omal kulul taastama tööde alustamisele eelnenud olukorra;
      3. isikliku kasutusõiguse üleminekust või isiklikust kasutusõigusest tulenevate õiguste ja kohustuste teostamise üleandmisest kolmandale isikule teatama kinnistu omanikule mõistliku aja jooksul alates isikliku kasutusõiguse üleminekust või kohustuste teostamise üleandmisest arvates;
      4. nõustuma kinnistule teiste reaalservituutide ja isiklike servituutide seadmisel nende kandmisega kinnistusraamatusse punktis 1 nimetatud isikliku kasutusõigusega samale järjekohale selle eest tasu nõudmata;
      5. õigustatud isik on kohustatud kasutama kasutusõiguse ala säästlikult ja heaperemehelikult ning võtma tarvitusele kõik abinõud, vältimaks omaniku või kolmandate isikute vara või õiguste kahjustamist mistahes viisil;
      6. õigustatud isik on kohustatud kasutama oma tegevuses loodussäästlikku tehnoloogiat, vältima keskkonna reostamist ning täitma õigusaktidest tulenevaid nõudeid;
      7. õigustatud isik on kohustatud hoidma kasutusõiguse alal paiknevad tehnorajatist oma vahenditega ja omal kulul korras;
      8. õigustatud isik on kohustatud kandma kasutusõiguse ala kasutamisest tulenevat vastutust kolmandate isikute ees, mis on õigustatud isiku tegevuse või tegevusetuse otsene tagajärg.
   8. Kohustada kinnistu omanikku:
      1. hoiduma igasugusest tegevusest, mis takistab isikliku kasutusõiguse eseme sihipärast kasutamist;
      2. järgima isikliku kasutusõiguse alal seadustest ja muudest õigusaktidest tulenevaid kitsendusi;
      3. kinnistu koormamisel teiste reaalservituutide ja isiklike servituutidega teavitama isikuid, kelle kasuks kinnistu koormatakse, käesolevas punktis nimetatud isikliku kasutusõiguse seadmise tingimustest;
      4. mitte tegema takistusi õigustatud isiku töötajatele ja õigustatud isiku volitatud isikule kasutusõiguste alade sihipäraseks kasutamiseks ööpäevaringselt ning kasutusõiguste aladele juurdepääsuks nii jalgsi kui käesoleva otsuse punktis 2.4 nimetatud tegevuseks mõistlikult vajalike sõidukite ja tehnikaga.
   9. isikliku kasutusõiguse võib enne tähtaega kinnistusraamatust kustutada õigustatud isiku ja kinnistu omaniku kokkuleppel.
3. Isikliku kasutusõiguse seadmisega seotud kulud, notaritasu ja riigilõivu tasub isikliku kasutusõiguse taotleja.
4. Kastre Vallavalitsusel korraldada isikliku kasutusõiguse seadmise vajalike toimingute tegemine.
5. Elektrilevi OÜ korraldada notariaalse lepingu sõlmimisele eelnevalt vastavalt käesoleva otsuse lisale Piiratud Asjaõiguste Ruumiandmete Infosüsteemi (PARI) isiklike kasutusõiguse alade ruumiandmete koostamine.
6. Otsus jõustub teatavakstegemisest.
7. Otsust on õigus vaidlustada 30 päeva jooksul, arvates päevast, millal vaiet esitama õigustatud isik otsusest teada sai või oleks pidanud teada saama, esitades vaide Kastre Vallavolikogule haldusmenetluse seadusega vaidemenetlusele kehtestatud korras. Otsuse peale on kaebeõigusega isikul õigus esitada kaebus Tartu Halduskohtule halduskohtumenetluse seadustiku §-s 46 sätestatud tähtaegadel ja halduskohtumenetluse seadustikus sätestatud korras.

/allkirjastatud digitaalselt/

Mati Möller

volikogu esimees

Lisad: 1) Koormatava ala plaan Punga tee 1, Mariliis Kartau;

2) Koormatava ala plaan Punga tee 2, Mariliis Kartau;

3) Koormatava ala plaan Punga tee, Mariliis Kartau;

4) Koormatava ala plaan Kurepalu paisjärv, Mariliis Kartau