**MÄÄRUS**

Melliste 03. detsember 2024 nr EELNÕU

**Koolieelse lasteasutuse seaduses lasteasutuse pidaja ning põhikooli- ja gümnaasiumiseaduses kooli pidaja pädevuse delegeerimine**

Määrus kehtestatakse kohaliku omavalitsuse korralduse seaduse § 6 lg 2 ja § 22 lõike 2 alusel.

§ 1. Koolieelse lasteasutuse seaduse ülesannete delegeerimine

(1) Koolieelse lasteasutuse seadusega (edaspidi KELS) lasteasutuse pidajale pandud ülesanded delegeeritakse vallavalitsusele alljärgnevalt:

1. korraldab koolieelse lasteasutuse arengukava avalikustamise (KELS § 9**1** lg 4);
2. loob võimalused vajaduspõhiste tugiteenuste rakendamiseks (KELS § 14 lg 2);
3. kooskõlastab sisehindamise aruande (KELS § 24**2** lg 3);
4. võtab teatavaks haldusjärelevalve õiendi (KELS § 31 lg 5; lg 6).

§ 2. Põhikooli- ja gümnaasiumiseaduse ülesannete delegeerimine

(1) Põhikooli- ja gümnaasiumiseadusega (edaspidi PGS) kohalikule omavalitsusele kui kooli pidajale pandud ülesanded delegeeritakse vallavalitsusele alljärgnevalt:

1. kehtestab direktori ettepanekul ja hoolekogu nõusolekul haridus- ja teadusministri kehtestatud koolivaheaegadest erinevad koolivaheajad (PGS § 24 lg 7);
2. kehtestab seaduses sätestatud tingimustel klassi täitumuse ülemisest piirnormist väiksema või suurema klassi täitumuse piirnormi (PGS § 26 lg 2; lg 3 ja lg 5);
3. loob koolis tugispetsialistide teenuse rakendamise võimalused (PGS § 37 lg 2);
4. annab nõusoleku koolis pikapäevarühmade moodustamiseks (PGS § 38 lg 1);
5. korraldab õpilaste toitlustamise (PGS § 42 lg 1);
6. korraldab koolitervishoiuteenuse kättesaadavuse ja tagab selle järjepidevuse nii vajaliku füüsilise keskkonna loomise kui ka vajaduspõhise transpordi korraldamise kaudu välise teenusepakkujani (PGS § 43 lg 2);
7. annab nõusoleku ja loob võimalused abinõude rakendamiseks kooli kodukorras õpilaste ja koolitöötajate vaimset või füüsilist tervist ohustavate olukordade ennetamise, neile reageerimise, juhtumitest teavitamise ning nende juhtumite lahendamise meetmete rakendamise korra kehtestamiseks ( PGS § 44 lg 2; lg 3);
8. loob võimalused õpilaste ja koolitöötajate kaitseks hädaolukorras (PGS § 45 lg 2);
9. kooskõlastab kooli palgakorralduse põhimõtted (PGS § 71 lg 2 p 4);
10. kuulutab välja direktori vaba ametikoha täitmiseks konkursi ja kehtestab konkursi läbiviimise korra (PGS § 71 lg 5; lg 6);
11. võtab hoolekogult vastu ettepanekuid kooliga seotud küsimuste paremaks lahendamiseks (PGS § 73 lg 1**1** p 17);
12. võtab teatavaks haldusjärelevalve õiendi (PGS 87 lg 5 ja lg 6).

§ 3. Määruste kehtetuks tunnistamine

1. Määrusega tunnistatakse kehtetuks Mäksa Vallavolikogu 20.01.2004 nr 1 „Põhikooli- ja gümnaasiumiseaduses kooli pidaja pädevusse ning koolieelse lasteasutuse seaduses lasteasutuse pidaja pädevusse antud ülesannete osaline delegeerimine Mäksa Vallavalitsusele“.
2. Määrusega tunnistatakse kehtetuks Kastre Vallavolikogu 24.04.2018 nr 29 „Haridusasutuse pidaja pädevusse antud ülesannete delegeerimine“.

§ 4. Määrus jõustub kolmandal päeval peale Riigi Teatajas avaldamist.

**SELETUSKIRI**

Kastre Vallavolikogu 24. aprill 2018 määruse nr 29 „Haridusasutuse pidaja pädevusse antud ülesannete delegeerimine“ muutmiseks.

Õigusakti vastuvõtmise vajalikkuse põhjendus

Koolieelse lasteasutuse ja põhikooli- ja gümnaasiumi seaduses (PGS) on muudetud paragrahve ning sellest tulenevalt on vajalik üle vaadata haridusasutuste pidaja ülesannete delegeerimine vallavalitsusele.

Määruse pealkiri on muudetud järgmiseks „Koolieelse lasteasutuse seaduses lasteasutuse pidaja ning põhikooli- ja gümnaasiumiseaduses kooli pidaja pädevuse delegeerimine“, et pealkiri kajastaks, millised seadused on delegeerimise määruses aluseks.

Lisatud on koolieelse lasteasutuse seaduse § 14 lg 2 (loob võimalused vajaduspõhiste tugiteenuste rakendamiseks) delegeerimine vallavalitsusele, kuna koolieelse lasteasutuse seadus on selles osas täpsustunud.

Haridus- ja noorsootöökomisjoni ettepanekul on määrusest välja võetud PGS §73 lg 1 (hoolekogu moodustatakse ja selle töökord kehtestatakse kooli pidaja kehtestatud korras), kuna nüüd koostame kõikide haridusasutuse kohta ühe hoolekogu moodustamise ja töö korra.

Haridus- ja noorsootöökomisjon on käesolevat määrust arutanud 14.11 toimunud koosolekul ning andnud heakskiidu.

Õigusakti vastuvõtmisel puudub mõju eelarvele.

Eelnõu kannab ette:

Kaisa Vahtla

Haridus- ja kultuuriosakonna juhataja